als_Latn dik_Latn ron_Latn
Në zbatim të Kalendarit të Veprimtarive Sportive dhe festimeve me rastin e themelimit të “CISM”, (Këshilli Ndërkombëtar i Sporteve Ushtarake) për vitin 2015, në repartet e Forcës Ajrore, u zhvillua “Dita e vrapimit të CISM 2015”.
Për pjesëmarrësit në këto aktivitete sportive u theksua rëndësia e zhvillimit të këtij evenimenti si dhe u shtrua domosdoshmëria e afrimit sa më shumë e personelit të Forcës Ajrore me stërvitjen dhe sportin.
Në Bazën Ajrore Kuçovë zhvilloi një vizitë pune zëvendësdrejtori i Drejtorisë së Politikave, Strategjisë, Kapaciteteve dhe Partneritetit (J-5/8) të Komandës Amerikane për Evropën, gjeneral brigade Kevin McNeely.
Kjo vizitë u zhvillua në kuadër të bashkëpunimit ndërmjet Forcave të Armatosura të Republikës së Shqipërisë dhe SHBA me qëllim njohjen e kapaciteteve dhe infrastrukturës së Forcës Ajrore shqiptare, strukturës së saj, si dhe diskutimi i çështjeve mbi forcimin e mëtejshëm të bashkëpunimit dypalësh dhe shqyrtimi i mundësive konkrete për transformimin e Bazës Ajrore, Kuçovë.
als_Latn als_Latn als_Latn als_Latn